Tilsynsindberetning til Miljøstyrelsen - 2013 
Sagsfremstilling 
50.       Tilsynsindberetning til Miljøstyrelsen - 2013 - Åbent 
  
  
SAGENS INDHOLD 
Hermed foreligger beretning om Favrskov Kommunes miljøindsats i 2013, jævnfør bekendtgørelse om miljøtilsyn.  
  
Miljøtilsynsberetningen er en årlig indberetning til Miljøstyrelsen om miljøtilsyn og miljøgodkendelse indenfor lov om 
miljøbeskyttelse på landbrug og industrivirksomheder. 
  
VURDERING 
Der er i 2013 gennemført i alt 54 basistilsyn med industrivirksomheder. Tilsynene i 2013 har resulteret i 48 
indskærpelser til i alt 21 virksomheder og 1 politianmeldelse. I 2012 var der 46 indskærpelser i forbindelse med i alt 
62 basistilsyn. De indskærpelser, der er givet i 2013, vedrører primært affald og udledninger af forurenet luft. 
  
Med de udførte tilsyn på virksomheder opfylder kommunen såvel kravene til minimumsfrekvenser, som til det årlige 
mål for tilsynsaktivitet, der fremgår af bekendtgørelse om miljøtilsyn. 
  
Der er meddelt fire miljøgodkendelser for industrivirksomheder i 2013.  
  
Der er i 2013 gennemført i alt 107 basistilsyn med landbrug, desuden er udført 65 andre tilsyn, primært opfølgende 
tilsyn eller tilsyn udført på baggrund af klager. Tilsynene i 2013 har resulteret i 114 indskærpelser til i alt 63 landbrug 
og 1 politianmeldelse. I 2012 blev der givet 65 indskærpelser og 5 politianmeldelser i forbindelse med 87 
basistilsyn. Indskærpelserne givet i 2013 angår, ligesom i 2012, primært gødningsopbevaring, håndtering af 
husdyrgødning og overskridelse af tilladt/godkendt dyrehold. 
  
Med de udførte tilsyn på landbrug opfylder kommunen såvel kravene til minimumsfrekvenser som til det årlige mål for 
tilsynsaktivitet, der fremgår af tilsynsbekendtgørelsen. 
  
Der er i 2013 givet ni godkendelser og to afslag på ansøgninger om godkendelse af husdyrbrug. Der er meddelt en 
godkendelse på tillæg efter § 12 og en godkendelse på tillæg efter § 11. Der er givet 32 afgørelser efter § 19, kap.7 
anmeldelser. 
 
Teknik- og 
Miljøudvalget 
5. maj 2014 
Sagsnr. 710-2014-
20580 
Dok.nr. 710-2014-
59444 
Sagsbehandler 
DPDOGR 
  
Tidl. politisk behandling 
  
Forventet sagsgang 
TM-U 
Lovgrundlag 
Lov om miljøbeskyttelse samt bekendtgørelse 
om miljøtilsyn 
  
Desuden er der behandlet fire revurderingssager for husdyrbrug. 
  
INDDRAGELSE/KOMMUNIKATION 
Miljøstyrelsen har modtaget Favrskov Kommunes tilsynsindberetning 2. april 2014. Indberetningen offentliggøres fra 
12. maj 2014 på [adresse] hjemmeside.  
  
ØKONOMISKE KONSEKVENSER 
Sagen har ingen økonomiske konsekvenser.  
  
INDSTILLING 
Teknik- og kulturdirektøren indstiller til Teknik- og Miljøudvalget: 
  
1.   At ”Tilsynsberetning for virksomheder og landbrug 2013” tages til orientering.  
  
  
BESLUTNING 
  
Bilag 
  
  
  
  
Teknik- og Miljøudvalget, 5. maj 2014: 
Fraværende: Freddy Thorsen 
  
Godkendt. 
Tilsynsindberetning for virksomheder og landbrug 
2013 
710-2014-77749 
